Document ID: 32009D0052

KOMISIJOS SPRENDIMAS
2008 m. gruodžio 18 d.
dėl kontroliuojamų medžiagų, kurias pagal Europos Parlamento ir Tarybos reglamentą (EB) Nr. 2037/2000 dėl ozono sluoksnį ardančių medžiagų 2009 m. leidžiama naudoti Bendrijoje svarbiausioms reikmėms, kiekių paskirstymo
(pranešta dokumentu Nr. C(2008) 8398)
(Tekstas autentiškas tik anglų, ispanų, italų, olandų, prancūzų, slovėnų ir vokiečių kalbomis)
(2009/52/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. birželio 29 d. Europos Parlamento ir Tarybos reglamentą (EB) Nr. 2037/2000 dėl ozono sluoksnį ardančių medžiagų (1), ypač į jo 3 straipsnio 1 dalį,
kadangi:
(1)
Bendrija jau nutraukė chlorfluorangliavandenilių, kitų visiškai halogenintų chlorfluorangliavandenilių, halonų, anglies tetrachlormetano, 1,1,1-trichloretano, hidrobromfluorangliavandenilių ir bromchlormetano gamybą ir vartojimą.
(2)
Kiekvienais metais Komisija turi nustatyti šių kontroliuojamų medžiagų svarbiausias naudojimo reikmes, leidžiamus naudoti jų kiekius ir bendroves, kurios gali jas naudoti.
(3)
Monrealio protokolo dėl ozono sluoksnį ardančių medžiagų (toliau - Monrealio protokolas) šalių sprendime IV/25 išdėstyti kriterijai, pagal kuriuos Komisija nustato visas svarbiausias reikmes, o kiekvienai šaliai leidžiama gaminti ir naudoti kontroliuojamas medžiagas svarbiausioms reikmėms tenkinti.
(4)
Monrealio protokolo šalys leido 2009 m. Europos bendrijoje pagaminti 22 tonas chlorfluorangliavandenilių (CFA), skirtų fiksuotų dozių inhaliatorių (FDI), kurie atitinka Sprendime IV/25 apibrėžtas svarbiausias CFA naudojimo reikmes, gamybai ir naudojimui.
(5)
Monrealio protokolo šalių sprendimu XIX/18, laikantis šalių šeštojo susitikimo ataskaitos II priede ir Monrealio protokolo šalių sprendimuose VII/11, XI/15 bei XV/5 numatytų sąlygų, svarbiausioms reikmėms tenkinti leidžiama gaminti ir naudoti Monrealio protokolo A, B ir C prieduose (II ir III grupių medžiagos) išvardytas kontroliuojamas medžiagas; jos gali būti naudojamos šalių septintojo susitikimo ataskaitos IV priede nurodytoms laboratorijų ir analizės reikmėms. Monrealio protokolo šalių sprendimu XVII/10 leidžiama gaminti ir naudoti Monrealio protokolo E priede išvardytas kontroliuojamas medžiagas, reikalingas būtiniausioms metilbromido laboratorijų ir analizės reikmėms.
(6)
Vadovaudamosi Monrealio protokolo šalių sprendimo XII/2 dėl priemonių, skirtų palengvinti perėjimą prie FDI be CFA 3 dalimi, visos valstybės narės pranešė pagal Jungtinių Tautų aplinkos apsaugos programą (JTAP) apie veikliąsias medžiagas, kurioms CFA nebėra būtini gaminant FDI, skirtus Europos bendrijos rinkai.
(7)
Reglamento (EB) Nr. 2037/2000 4 straipsnio 4 dalies i punkto b papunkčiu draudžiama naudoti ir tiekti rinkai chlorfluorangliavandenilių, išskyrus jų naudojimo atvejus, kurie priskiriami svarbiausioms reikmėms pagal to reglamento 3 straipsnio 1 dalyje nustatytas sąlygas. Nustačius tokias nesvarbias reikmes, sumažėjo CFA, naudojamų Europos bendrijos rinkai tiekiamų fiksuotų dozių inhaliatorių gamybai, poreikis. Be to, Reglamento (EB) Nr. 2037/2000 4 straipsnio 6 dalimi draudžiama importuoti ir tiekti rinkai CFA turinčius FDI, išskyrus atvejus, kai CFA naudojimas juose priskiriamas svarbiausioms reikmėms pagal 3 straipsnio 1 dalyje aprašytas sąlygas.
(8)
Komisija paskelbė pranešimą (2) toms valstybių bendrovėms, iš kurių gavo prašymus apsvarstyti kontroliuojamų medžiagų naudojimą svarbiausioms reikmėms Bendrijoje 2009 m., ir gavo 2009 m. numatyto kontroliuojamų medžiagų naudojimo svarbiausioms reikmėms deklaracijas.
(9)
Šiame sprendime numatytos priemonės atitinka Reglamento (EB) Nr. 2037/2000 18 straipsnio 1 dalimi įsteigto Vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
1. Reglamente (EB) Nr. 2037/2000 nurodytos I grupės (chlorfluorangliavandenilių 11, 12, 113, 114 ir 115) kontroliuojamų medžiagų kiekis, kuris 2009 m. gali būti panaudotas svarbiausioms medicinos reikmėms Bendrijoje, yra 21 360,00 ozono ardymo potencialo (OAP) kilogramų.
2. Reglamente (EB) Nr. 2037/2000 nurodytų I grupės kontroliuojamų medžiagų (chlorfluorangliavandenilių 11, 12, 113, 114 ir 115) ir II grupės kontroliuojamų medžiagų (kitų visiškai halogenintų chlorfluorangliavandenilių) kiekis, kuris 2009 m. gali būti panaudotas svarbiausioms laboratorijų ir analizės reikmėms Bendrijoje, yra 60 280,8 OAP kilogramo.
3. Reglamente (EB) Nr. 2037/2000 nurodytų III grupės kontroliuojamų medžiagų (halonų) kiekis, kuris 2009 m. gali būti panaudotas svarbiausioms laboratorijų ir analizės reikmėms Bendrijoje, yra 115,7 OAP kilogramo.
4. Reglamente (EB) Nr. 2037/2000 nurodytų IV grupės kontroliuojamų medžiagų (anglies tetrachlorido) kiekis, kuris 2009 m. gali būti panaudotas svarbiausioms laboratorijų ir analizės reikmėms Bendrijoje, yra 129 390,8 OAP kilogramo.
5. Reglamente (EB) Nr. 2037/2000 nurodytų V grupės kontroliuojamų medžiagų (1,1,1-trichloretano) kiekis, kuris 2009 m. gali būti panaudotas svarbiausioms laboratorijų ir analizės reikmėms Bendrijoje, yra 355,65 OAP kilogramo.
6. Reglamente (EB) Nr. 2037/2000 nurodytų VI grupės kontroliuojamų medžiagų (metilbromido) kiekis, kuris 2009 m. gali būti panaudotas būtiniausioms laboratorijų ir analizės reikmėms Bendrijoje, yra 36,3 OAP kilogramo.
7. Reglamente (EB) Nr. 2037/2000 nurodytų VII grupės kontroliuojamų medžiagų (hidrobromfluorangliavandenilių) kiekis, kuris 2009 m. gali būti panaudotas svarbiausioms laboratorijų ir analizės reikmėms Bendrijoje, yra 57,96 OAP kilogramo.
8. Reglamente (EB) Nr. 2037/2000 nurodytų IX grupės kontroliuojamų medžiagų (bromchlormetano) kiekis, kuris 2009 m. gali būti panaudotas svarbiausioms laboratorijų ir analizės reikmėms Bendrijoje, yra 11,088 OAP kilogramo.
2 straipsnis
I priede išvardyti fiksuotų dozių inhaliatoriai, kuriuose yra chlorfluorangliavandenilių, rinkoms netiekiami, jei kompetentinga institucija nustatė, kad chlorfluorangliavandenilių naudojimas toms rinkoms skirtuose fiksuotų dozių inhaliatoriuose nėra priskiriamas svarbiausioms reikmėms.
3 straipsnis
Nuo 2009 m. sausio 1 d. iki gruodžio 31 d. taikomos šios taisyklės:
1.
Svarbiausioms medicinos reikmėms naudojamų chlorfluorangliavandenilių 11, 12, 113, 114 ir 115 kvotos skiriamos II priede nurodytoms bendrovėms.
2.
Svarbiausioms laboratorijų ir analizės reikmėms naudojamų chlorfluorangliavandenilių 11, 12, 113, 114 ir 115 bei kitų visiškai halogenintų chlorfluorangliavandenilių kvotos skiriamos III priede nurodytoms bendrovėms.
3.
Svarbiausioms laboratorijų ir analizės reikmėms naudojamų halonų kvotos skiriamos IV priede nurodytoms bendrovėms.
4.
Svarbiausioms laboratorijų ir analizės reikmėms naudojamo anglies tetrachlorido kvotos skiriamos V priede nurodytoms bendrovėms.
5.
Svarbiausioms laboratorijų ir analizės reikmėms naudojamo 1,1,1-trichloretano kvotos skiriamos VI priede nurodytoms bendrovėms.
6.
Būtiniausioms laboratorijų ir analizės reikmėms naudojamo metilbromido kvotos skiriamos VII priede nurodytoms bendrovėms.
7.
Svarbiausioms laboratorijų ir analizės reikmėms naudojamų hidrobromfluorangliavandenilių kvotos skiriamos VIII priede nurodytoms bendrovėms.
8.
Svarbiausioms laboratorijų ir analizės reikmėms naudojamo bromchlormetano kvotos skiriamos IX priede nurodytoms bendrovėms.
9.
Svarbiausioms reikmėms naudojamų chlorfluorangliavandenilių 11, 12, 113, 114 ir 115, kitų visiškai halogenintų chlorfluorangliavandenilių, anglies tetrachlorido, 1,1,1-trichloretano, hidrobromfluorangliavandenilių ir bromchlormetano bei būtiniausioms laboratorijų ir analizės reikmėms naudojamo metilbromido kvotos nustatytos X priede.
4 straipsnis
Šis sprendimas taikomas nuo 2009 m. sausio 1 d. ir nustoja galioti 2009 m. gruodžio 31 d.
5 straipsnis
Šis sprendimas skirtas toliau išvardytoms įmonėms:
Acros Organics bvba
Janssen Pharmaceuticalaan 3a
B-2440 Geel
Airbus France
316, route de Bayonne
F-31300 Toulouse
Carlo Erba Réactifs-SDS
Z.I. de Valdonne, BP 4
F-13124 Peypin
Chiesi Farmaceutici SpA
Via Palermo 26/A
I-43100 Parma
CNRS - Groupe de physique des solides
Université Paris 7 Denis Diderot et Paris 6
Pierre et Marie Curie
F-75251 Paris Cedex 5
Harp International
Gellihirion Industrial Estate Rhondda,
Cynon Taff
Pontypridd CF37 5SX
UNITED KINGDOM
Honeywell Specialty Chemicals
Wunstorfer Straße 40
Postfach 10 02 62
D-30918 Seelze
Ineos Fluor Ltd
PO Box 13, The Heath
Runcorn Cheshire WA7 4QF
UNITED KINGDOM
Institut scientifique de service public
Rue du Chéra 200
B-4000 Liège
LGC Standards GmbH
Mercatorstraße 51
D-46485 Wesel
Mallinckrodt Baker BV
Teugseweg 20
7418 AM Deventer
Nederland
Merck KGaA
Frankfurter Straße 250
D-64271 Darmstadt
Mikro + Polo d.o.o.
Zagrebška cesta 22
SI-2000 Maribor
Ministry of Defense
Defence Fuel Lubricants and Chemicals
PO Box 10 000
1780 CA Den Helder
Nederland
Panreac Química SA
Pol. Ind. Pla de la Bruguera, C/Garraf, 2
E-08211 Castellar del Vallès
Barcelona
Sigma Aldrich Chimie SARL
80, rue de Luzais
L’Isle d’Abeau Chesnes
F-38297 Saint-Quentin-Fallavier
Sigma Aldrich Company
The Old Brickyard, New Road
Gillingham SP8 4XT
UNITED KINGDOM
Sigma Aldrich Laborchemikalien
Wunstorfer Straße 40
Postfach 10 02 62
D-30918 Seelze
Sigma Aldrich Logistik GmbH
Riedstraße 2
D-89555 Steinheim
Solvay Organics GmbH
Hans-Böckler-Allee 20
D-30173 Hannover
Tazzetti Fluids SRL
Corso Europa 600/a
I-10088 Volpiano (TO)
Valeas SpA Pharmaceuticals
Via Vallisneri 10
I-20133 Milano
Valvole Aerosol Research Italiana (VARI)
SpA - LINDAL Group Italia
Via del Pino 10
I-23854 Olginate (LC)
VWR ISAS
201, rue Carnot
F-94126 Fontenay-sous-Bois
Priimta Briuselyje, 2008 m. gruodžio 18 d.

Labels: 1
20